

Konkurs za učešće na III međunarodnoj izložbi na temu „Ritam“, otvoren je do 15. marta
[bookmark: _GoBack]Istoimena izložba, planirana za 27. mart, biće održana po treći put. Žirirana je, prodajnog je karaktera, i biće otvorena u prostorjiama za razvoj likovnih umetnisti “Beti Ford“, Zetska 2, Skadarlija, Beograd.
Konkurs za učešće na međunarodnoj izložbi na temu "RITAM", prema autorskom projektu Ane Marinović, MA primenjenih umetnosti, otvoren je za umetnike čiji su radovi, iz oblasti likovnih i primenjenih umetnosti, nastali u tehnikama: crtež, slika, akvarel, grafika, fotografija, kolaž, digitalni radovi, mozaik, skulptura. Zainteresovani mogu svoje prijave da pošalju najkasnije do 15. marta (ponoć), na e-mail adresu: kreativnafabrikaudruzenje@gmail.com, prema upustvima dalje u tekstu.
Imena izabranih autora biće objavljena do 17. marta, a kao krajnji rezultat konkursa biće upriličena izložba u trajanju od 27. marta do 8. aprila 2026. godine, u Beti Ford. Tom prilikom biće prikazani odabrani radovi, prema mišljenju stručnog žirija. 
O TEMI 
„Ritam je jedan od osnovnih i univerzalnih elemenata kompozicije u umetnosti. Ritam u muzici može biti niz tonova i pauza, a u likovnoj umetnosti ritam je zastupljen u najvećim arhitektonskim zdanjima koliko i u najsitnijim detaljima na ukrasnim elementima primenjene umetnosti. Ritam se može postići i repeticijom istih ili različitih motiva, koji se nižu u zadatom redosledu, baš poput scena u filmu ili pozorištu, isto kao i u književnim delima. Tema je veoma široka, te se može odnositi na najširi spektar životnih okolnosti poput ritma tela, otkucaja srca, života, ulice, kvarta, grada, prirode, vremena, istorije, društva ili civilizacije. Tema se odnosi i na ritam kojim odbrojavamo sitno do svakog narednog otvaranja izložbe u organizaciji Kreativne fabrike. Podjednako koliko i ritam kojim se nižu mnogobrojne izložbe u prethodnih desetak godina, a nagoveštavaju tradiciju koja je začeta da bi bila postojana i da bi ustaljenim ritmom ispisala nove stranice savremene istorije umetnosti“.
Uglješa Colić, doktor likovnih umetnosti

Umetnički savet:
• Saša Janjić, dipl. istoričar umetnosti
• Uglješa Colić, doktor likovnih umetnosti
• Milena Mitrović, MA primenjenih umetnosti i vizualnog dizajna
• Igor Markišić, MA primenjenih umetnosti
• Ana Marinović, MA primenjenih umetnosti

Projekat se realizuje u okviru udruženja Kreativna fabrika, uz podršku Asocijacije autora, LookerWeekly.com magazina i Miss Stills Photography. 
Rok za prijave: 15. mart 2026.
Mesto održavanja izložbe: Prostorije za razvoj likovnih umetnosti Beti Ford, Zetska 2, Beograd
Datum otvaranja: 27. mart u 19h
Trajanje: 8. april 2026. (radovi se preuzimaju istog datuma, naknadno ćemo odrediti satnicu)

KOTIZACIJA za izložbu iznosi:
• 2200 RSD za umetnike iz Srbije koji donose rad lično.
• 3500 RSD / 35 EUR za umetnike iz Srbije kojima organizator štampa i oprema radove,

USLOVI UČEŠĆA
• Svaki učesnik može konkurisati sa najviše dva rada.
• Dvodimenzionalni radovi: maksimalna duža strana 80 cm (sa ramom/opremom). Preporuka je da pošaljete jedan veći i jedan rad manjeg formata, s obzirom na to da ćemo primiti svega nekoliko radova formata 80 cm, i to samo najreprezentativnije.
• Trodimenzionalni radovi (skulpture):
Obavezno navesti sve dimenzije rada: visinu, širinu i dubinu, kao i da li skulptura stoji samostalno u prostoru ili je predviđena za postament. Ukoliko umetnik koristi sopstveni postament, potrebno je navesti njegove dimenzije (visina, širina, dubina).
Maksimalne dozvoljene dimenzije skulpture su:
· Visina: 70 cm
· Širina: 50 cm
· Dubina: 50 cm

• Dozvoljene su sve tehnike iz oblasti likovnih i primenjenih umetnosti: crtež, slika, akvarel, grafika, fotografija, kolaž, digitalni radovi, mozaik, modni, industrijski i grafički dizajn, skulptura.
• Fotografije radova za žiriranje potrebno je poslati u JPG formatu, 300 dpi, CMYK mod, duža strana 10 cm.
• Fotografije treba imenovati imenom i prezimenom autora i nazivom dela.

Podaci koji se šalju u prijavi (direktno u tekstu e-maila):
1. Autor: ime i prezime
2. E-mail, telefon, adresa
3. Nazivi dela, godina nastanka, tehnika, medij, dimenzije, NETO cena
4. Kratka biografija (do 10 rečenica)

KOTIZACIJA
• Opcija 1 – umetnik donosi rad lično: 2200 RSD (Srbija)
• Opcija 2 – organizator štampa i oprema radove: 3500 RSD (Srbija) / 35 EUR (inostranstvo) -  Katalog se šalje elektronski ako odaberete ovu opciju
Prilikom prijave obavezno označiti opciju 1 ili 2.
OPREMANJE RADOVA
• Radovi koji prođu žiriranje moraju biti uramljeni ili adekvatno opremljeni, sa jednom zakačkom na sredini ili žicom za kačenje.
• Organizator ne snosi odgovornost za oštećenje radova koji nisu kvalitetno opremljeni.
• Izložba je prodajnog tipa, NETO cena radova obavezna.

KLAUZULA O ODRICANJU ODGOVORNOSTI:
Organizator će uložiti maksimalan napor u organizaciju i realizaciju izložbe, ali se odriče odgovornosti u slučaju oštećenja ili krađe radova. Radovi neće biti predmet osiguranja zbog nedostatka finansijskih sredstava. Organizator nije odgovoran za eventualno kršenje prava intelektualne svojine trećih lica.
Prijavljivanjem na konkurs prihvatate sve uslove organizatora izložbe navedene u konkursu.

YOUTUBE KANAL KREATIVNA FABRIKA:
Od januara 2024. godine otvorili smo YouTube kanal Kreativna fabrika. Pratite nas na sledećem linku: YouTube Kreativna fabrika.
Svi video-snimci sa otvaranja izložbi biće postavljani na ovom kanalu, a uskoro ćemo uvesti i rubriku predstavljanja najboljih radova i umetnika.

